પાકિસ્તાનની નેશનલ એસમ્બલીમાં કુલ ૩૪૨ બેઠક છે, જેમાં ૬૦ બેઠકો મહિલાઓ અને ૧૦ બેઠકો લઘુમતીઓ માટે આરક્ષિત છે. ચાર પ્રાંત – પંજાબ, સિંધ, ખૈબર પખ્તુનવા અને બલુચિસ્તાનમાં પણ નવી સરકાર રચાશે. પાકિસ્તાનના સૌથી મોટા પ્રાંતમાં પંજાબમાં શહબાઝ અને ઈમરાનની પાર્ટી વચ્ચે ભારે કશ્મકશ છે. ૨૯૨ પ્રાંતિય બેઠકો ધરાવતા પંજાબના મતગણતરીના પ્રવાહોમાં શાસક પક્ષ પીએમએલ-એન ૧૦૪ બેઠકો સાથે સરસાઈ છે, જ્યારે તેની સામે ઈમરાનની પાર્ટી પીટીઆઈ ૯૬ બેઠકો સાથે સીધો મુકાબલો કરી રહી છે.